
Inhoudsopsomming

Les 1: Doelwitstellingsvaardighede en persoonlike leefstylkeuses

Wat is leefstylkeuses?
Leefstylkeuses is die alledaagse besluite wat jy neem oor hoe jy jou lewe leef. Hierdie keuses beïnvloed jou gesondheid, emosies, verhoudings en toekomstige doelwitte.

Toe jy jonger was, is baie besluite namens jou geneem. Jou ouers of versorgers het waarskynlik besluit wat jy vir aandete moes eet en selfs saam met wie jy jou tyd moes deurbring. Daardie besluite het jou gehelp om die wêreld te leer ken en het jou eerste ervarings gevorm.

Noudat jy in graad 9 is, begin dinge verander. Jy kry al hoe meer seggenskap oor jou eie lewe, wat ook beteken dat jy groter verantwoordelikheid moet begin neem. Dit beteken nie jy moet alles reg doen nie, maar jy moet leer hoe om vir jouself te dink en verantwoordelikheid vir jou eie keuses te neem.

Voorbeelde van leefstylkeuses
	[image: Thumbs up sign with solid fill]
	Positiewe leefstylkeuses
	[image: Thumbs Down with solid fill]
	Negatiewe leefstylkeuses

	Eet gesonde kos.
	Slaan maaltye oor of eet gereeld gemorskos.

	Oefen gereeld (bv. stap, dans, sport).
	Doen min of geen fisieke aktiwiteit nie.

	Bestee tyd saam met positiewe, ondersteunende vriende.
	Gee toe aan groepsdruk en beoefen risiko-gedrag. 

	Kry genoeg rus en slaap.
	Bly te laat wakker deur besig te bly met jou foon.

	Studeer gereeld.
	Stel take uit of doen nie huiswerk nie.



[image: A notebook and a pen next to a target and arrows

AI-generated content may be incorrect.]Ontwikkeling van doelwitstellingsvaardighede
'n Doelwit is ‘n mikpunt wat jy graag wil bereik. Doelwitte:
· gee jou rigting,
· hou jou gemotiveerd, 
· en moedig jou aan om gesonde leefstylkeuses te maak.

Doelwitstelling is meer as net drome oor die toekoms; dit is ’n waardevolle vaardigheid wat jou help om gefokus te bly en doelgerig op te tree. Die vermoë om doelwitte effektief te stel, groot of klein, kan jou lewe positief beïnvloed.

Tipes doelwitte
Indien jy jou doelwitstellingsvaardighede wil verbeter, help dit om eers die verskil tussen korttermyn- en langtermyndoelwitte te verstaan.
	Korttermyndoelwitte
	Voorbeelde

	· Kan binne ’n paar dae, weke of maande bereik word.
· Dit hou jou gefokus op daaglikse gewoontes.
· Help jou om stap vir stap nader aan ’n groter droom te beweeg.
	· Drink net een soet drankie per week.
· Beperk skermtyd gedurende die week tot minder as twee uur per weeksdag. 
· Lees een roman hierdie kwartaal ter wille van genot.



	Langtermyndoelwitte
	Voorbeelde

	· Neem gewoonlik ’n jaar of langer om te bereik.
· Help jou om jou toekoms te beplan.
· Sluit dikwels ’n paar korttermyndoelwitte in.
	· Oefen gereeld sodat jy ’n 5 km-pretdraf  teen die einde van die jaar kan voltooi.
· Spaar vir ’n tweedehandse fiets om jou fiksheid te verbeter. 



Stel SMART-doelwitte
Wanneer jy doelwitte stel, kan jy die SMART-eienskappe gebruik. SMART: spesifiek, meetbaar, haalbaar (“attainable”), realisties en tydgebonde. Dié vyf eienskappe help jou om doelwitte te stel wat jy werklik kan bereik.
	SMART-element
	Wat dit beteken
	Voorbeeld

	Spesifiek
	Wees duidelik oor wat presies jy wil bereik.
	“Ek wil drie keer per week oefen sodat ek gesonder kan voel.”

	Meetbaar
	Hou jou vordering dop sodat jy weet hoe jy vorder.
	“Ek gaan my oefensessies in ’n weeklikse logboek aanteken.”

	Haalbaar
	Kies ’n doelwit wat binne jou persoonlike bereik is, selfs al verg dit moeite.
	“Ek gaan eers net met 20 minute se tuisoefeninge begin met behulp van YouTube-video’s.”

	Realisties
	Maak seker dat jou doelwit by jou daaglikse lewe, hulpbronne en vermoëns pas.
	“Ek sal slegs ná skool oefen op die dae wanneer ek nie huiswerk het wat ingehandig moet word nie.”

	Tydgebonde
	Stel vir jouself 'n sperdatum om gemotiveerd te bly.
	"Ek sal vir die volgende vier weke by my roetine hou en dan kyk hoe ek vorder."

AI-generated content may be incorrect.]Die verband tussen leefstylkeuses en doelwitte
Jou leefstylkeuses en jou doelwitte hou direk verband met mekaar. Die keuses wat jy elke dag maak, bring jou óf nader aan jou doelwitte, óf verwyder jou daarvan.

Onthou, jou doelwitte is mikpunte wat jy graag wil bereik, en jou leefstylkeuses is die aksies wat jy daagliks neem. Indien jou daaglikse gewoontes jou doelwitte ondersteun, is jy baie meer geneig om dit te bereik. Maar as jou keuses teen jou doelwitte werk, raak dit moeiliker om sukses te behaal."Ontwerp deur pikisuperstar / Freepik"


Voorbeeld
	
	[image: ]

Ziyaad wil fikser en sterker word sodat hy meer selfvertroue kan hê, by sy skool se sokkerspan kan aansluit en gesonder kan leef. Die keuses wat hy elke dag maak, gaan bepaal of hy hierdie doel sal bereik.




	Positiewe keuses wat sy doel ondersteun
	Negatiewe keuses wat sy doel teenwerk

	· Hy loop of ry fiets skool toe in plaas daarvan om saam met iemand te ry.
· Hy drink genoeg water en vermy soet drankies.
· Hy gaan twee keer per week na sokkeroefening en bly oor naweke aktief.
· Hy eet meer vrugte, groente en proteïenryke kos.
· Hy gaan slaap vroeër sodat hy genoeg energie vir die dag het.
	· Hy speel vir ure aaneen videospeletjies en oefen amper nooit nie.
· Hy slaan ontbyt oor en eet gereeld skyfies en
lekkers in plaas van gesonde kos.
· Hy bly laat wakker en blaai op sy foon, wat veroorsaak dat hy die volgende dag moeg is.
· Hy neem nie deel aan sport by die skool nie, al is daar geleentheid daarvoor.
· Hy drink net gaskoeldrank en vermy water heeltemal.

	



Uitkoms
	



Uitkoms

	Hierdie daaglikse gewoontes help Ziyaad om sterker en meer energiek te voel. Hy is meer geneig om sy doel te bereik omdat sy optrede sy doel ondersteun.
	Hoewel Ziyaad sê hy wil fikser wees, maak hierdie keuses dit vir hom moeiliker om sy doel te bereik. Sy optrede stem nie ooreen met wat hy graag wil hê nie.

	
	














Les 2: Invloede op persoonlike leefstylkeuses
In die vorige les het jy geleer dat leefstylkeuses die daaglikse keuses is wat bepaal hoe jy leef. Maar het jy al ooit stilgestaan en gewonder waarom jy sekere keuses maak?

Jou besluite word nie in isolasie geneem nie. Baie faktore rondom jou beïnvloed hoe jy leef, insluitend jou familie/gesin, vriende, kultuur, godsdiens, die media, jou omgewing en die gemeenskap waarin jy woon. Hierdie invloede kan 'n positiewe of negatiewe uitwerking op jou gesondheid, jou doelwitte en jou toekoms hê.

Die media
Die media sluit beide gedrukte media (bv. koerante en tydskrifte) en elektroniese media (bv. televisie, radio, musiek, flieks en digitale platforms) in. Dit sluit ook sosialemedia-platforms soos TikTok, Instagram en YouTube in.

Die media kan:
· vir jou wys wat as “normaal” of “modern” beskou word,
· mense onder druk plaas om op ’n sekere manier aan te trek of op te tree,
· onrealistiese idees versprei oor skoonheid, sukses en leefstyl, en
· jou blootstel aan nuttige inligting en inspirerende rolmodelle.

Jy sien dalk dat beïnvloeders gewigsverliesprodukte of duur modes aanmoedig. Dit kan jou aan jouself laat twyfel of dinge laat begeer wat nie by jou doelwitte pas nie. Maar die media kan ook positiewe invloede uitoefen, byvoorbeeld deur veldtogte oor gesonde eetgewoontes aan te moedig, oefening aan te moedig of jou tot goeie geestesgesondheid  te inspireer om sodoende beter leefstylkeuses te maak.

	[image: Thumbs up sign with solid fill]
	Positiewe invloed
	[image: Thumbs Down with solid fill]
	Negatiewe invloed

	’n Video wat liggaamspositiwiteit of bewusmaking van geestesgesondheid bevorder.
	’n Advertensie wat onrealistiese of ongesonde liggaamsideale voorhou.



Bestuur van media-invloed
Media is oral om ons, maar jy hoef nie alles wat jy aanlyn of op TV sien te glo of te volg nie. Bestuur media-invloed op die volgende maniere:
· Volg bladsye en mense wat realistiese en positiewe boodskappe deel.
· Vra jouself af: Is dit eg? Help dit my of laat dit my slegter oor myself voel?
· Neem ŉ breek van sosiale media wanneer jy oorweldig of negatief begin voel.

Jou omgewing en gemeenskap
Jou omgewing is die plekke, mense en toestande wat jou alledaagse lewe beïnvloed. Dit sluit in: waar jy woon, leer en tyd deurbring. Dit gaan nie net oor jou huis of skool nie, maar ook oor die breër gemeenskap rondom jou. Jou omgewing verwys na die volgende:
· Jou skool
· Jou huis en lewensomstandighede
· Gemeenskapshulpbronne (bv. biblioteke, klinieke, parke, sportvelde)
· Die veiligheid, geraasvlakke en netheid van jou buurt
· Toegang tot gesonde kos, vervoer en ontspanningsruimtes
· Die houding en gedrag van die mense in jou omgewing

Jou omgewing en gemeenskap speel ’n belangrike rol in die vorming van jou gewoontes, bevordering van gesondheid, motivering en algehele welstand. ’n Veilige, skoon en ondersteunende omgewing kan jou help om op jou doelwitte te fokus, meer selfvertroue te hê en ’n gesonde leefstyl te volg. Daarenteen kan ’n uitdagende omgewing stres veroorsaak, jou keuses beperk of jou aan skadelike gedrag blootstel.

	[image: Thumbs up sign with solid fill]
	Positiewe invloed
	[image: Thumbs Down with solid fill]
	Negatiewe invloed

	‘n Leerder wat in ’n veilige area woon, met toegang tot ’n biblioteek en sportveld, kan makliker fisies aktief wees en beter op skool presteer.
	’n Leerder wat in ’n area woon waar daar misdaad, swak sanitasie of min hulpbronne is, kan sukkel om te konsentreer, veilig te bly of gesonde keuses te maak. 



Bestuur van omgewings-/gemeenskapsinvloed
Jy kan dalk nie kies waar jy woon nie, maar jy kán leer om die beste van jou situasie te maak en gesonde besluite te neem, al is dit soms moeilik. Bestuur jou omgewing of gemeenskap só:
· Skep ’n klein, netjiese hoekie waar jy kan studeer of ontspan, selfs al is dit net ’n gedeelte van ‘n vertrek.
· Maak gebruik van gratis en veilige hulpbronne by jou skool of in die buurt, soos die biblioteek of gemeenskapsentrum.
· Neem deel aan gemeenskapsaktiwiteite wat gesondheid en leer bevorder, soos sport, studiegroepe of buurtskoonmaak-dae.
· Soek positiewe rolmodelle in jou omgewing – mense wat goeie keuses maak ondanks uitdagings.
· Praat met ’n betroubare volwassene as jou omgewing jou onveilig of gespanne laat voel.

Vriende en portuurgroep
Vriende en portuurs is mense van ongeveer jou ouderdom saam met wie jy tyd deurbring – by die skool, in jou buurt of aanlyn. Hierdie verhoudings speel ’n groot rol in jou tienerjare, want dit is die tyd waarin jy begin om jou eie identiteit te vorm en meer onafhanklike keuses te maak.
Gesonde risiko's is positiewe uitdagings wat jou help om jouself te verbeter, selfs al maak dit jou aanvanklik ’n bietjie senuweeagtig. Byvoorbeeld: om uitdunne te doen vir ’n sportspan, of om nuwe vriende te maak.

Vriende en portuurs kan:
· jou emosioneel ondersteun en jou laat voel dat jy êrens behoort;
· jou aanmoedig om sekere gedrag, houdings of belangstellings aan te neem;
· jou help om nuwe aktiwiteite te probeer of gesonde risiko's te neem;
· druk op jou uitoefen om dinge te doen wat teen jou waardes of doelwitte is.Waardes is die oortuigings wat vir jou belangrik is en wat jou help om besluite te neem. Hulle beïnvloed hoe jy tussen reg en verkeerd onderskei en speel ’n rol in jou doelwitte, verhoudings en gedrag. Voorbeelde van waardes sluit in eerlikheid, vriendelikheid, respek, verantwoordelikheid en regverdigheid.

Portuurinvloed kan beide positief en negatief wees. Die belangrikste is om te leer hoe om die regte vriende te kies wat jou welstand ondersteun. Bly getrou aan jou waardes, selfs wanneer jou vriende/portuurs ander keuses maak.

	[image: Thumbs up sign with solid fill]
	Positiewe invloed
	[image: Thumbs Down with solid fill]
	Negatiewe invloed

	'n Vriend(in) wat jou aanmoedig om by 'n skoolklub aan te sluit of gereeld te oefen.
	Vriende wat jou onder druk plaas om weg te bly van die skool of skadelike middels te gebruik.



Bestuur van portuurinvloed
Jy kan nie altyd kies wie om jou is nie, maar jy kán goeie vriende kies, en besluit hoeveel invloed hulle op jou het. Bestuur portuurinvloed só:
· Bestee meer tyd saam met mense met dieselfde doelwitte en jou keuses respekteer.
· Sê "nee" of stap eenvoudig weg wanneer iemand jou onder druk plaas. (Verwys na Les 4 vir meer inligting.)
· Wees self ŉ positiewe rolmodel. Jy kan ook ’n goeie invloed op jou vriende en portuurgroep hê.

Les 3: Invloede op persoonlike leefstylkeuses

Familie/gesin
[image: Portrait of young Afro American man and boy resting on ground. Happy daddy and his son sitting on blanket, dad showing object with his finger both looking there. Summer activity and leisure concept]Jou gesin is gewoonlik jou eerste en mees invloedryke bron van leiding. Van kleins af help hulle om jou waardes, roetines en wêreldbeskouing te vorm. Hulle kan ’n groot rol speel in hoe jy oor skool, gesondheid, verhoudings en jou toekoms dink.
Jou familie/gesin kan:
· vir jou waardes leer – wat belangrik is in die lewe; 
· emosionele en finansiële ondersteuning bied;
· jou gewoontes ten opsigte van dieet, oefening en skermtyd beïnvloed;
· verwagtinge skep wat jou gedrag en doelwitte rig.
As jou gesin tydens etenstyd oop gesprekke aanmoedig, kan dit jou help om sterk verhoudings te bou en jou emosionele gesondheid te versterk. Maar as daar dikwels konflik of druk in die huis is, kan dit jou selfvertroue en besluitneming beïnvloed.

	[image: Thumbs up sign with solid fill]
	Positiewe invloed
	[image: Thumbs Down with solid fill]
	Negatiewe invloed

	'n Gesin wat jou opvoeding ondersteun en na jou idees luister.
	In sommige gevalle kan ’n gesin ŉ leerder onder druk plaas om ’n loopbaan te volg wat nie by hulle belangstellings pas nie.





Bestuur van gesinsinvloed
Jy kan nie jou gesin kies nie,  maar jy kán leer hoe om jou behoeftes uit te spreek en verantwoordelike keuses te maak. Bestuur gesinsinvloed só:
· Stel duidelike grense wanneer jy onder druk voel om iets te doen wat jou ongemaklik laat voel.
· Praat met 'n mentor, onderwyser of berader wat jou kan help om dinge beter te verstaan of hanteringsvaardighede aan te leer.
Kultuur
Kultuur is die gesamentlike stel tradisies, oortuigings, gebruike, taal en waardes wat van geslag tot geslag oorgedra word. Dit speel ’n groot rol in hoe jy jouself en ander beskou, en kan jou leefstyl op verskeie maniere beïnvloed. Kultuur kan:
· bepaal wat jy eet, hoe jy aantrek en watter vieringe belangrik is;
· ŉ invloed hê op geslagsrolle, -verwagtinge en -verantwoordelikhede;
· vir jou ’n sterk gevoel van identiteit en behoort-aan gee;
· jou soms beperk om nuwe idees of lewenswyses te verken.
Jy kan trots wees op jou kultuur se taal of tradisies, maar dit is ook normaal om onseker te voel as sommige verwagtinge met jou persoonlike waardes of doelwitte bots.
	[image: Thumbs up sign with solid fill]
	Positiewe invloed
	[image: Thumbs Down with solid fill]
	Negatiewe invloed

	'n Kultuur wat gesonde, tradisionele maaltye en fisieke aktiwiteite bevorder.
	’n Kultuur waar ongesonde eetgewoontes of min beweging as normaal beskou word.



Bestuur van kulturele invloed
Dit is moontlik om jou kultuur te respekteer terwyl jy steeds keuses maak wat vir jou persoonlik korrek is. 
Om kulturele invloed te bestuur, kan jy:
· vrae vra en meer leer oor jou kultuur se waardes en die oorsprong daarvan;
· met senior gemeenskapslede of gemeenskapsleiers gesels oor hoe om tradisie te respekteer, terwyl jy jou persoonlike doelwitte nastreef.

Godsdiens
Godsdiens is ’n geloofstelsel wat mense help om sin te maak van die lewe, hul doel, en wat vir hulle belangrik is. Dit beïnvloed dikwels jou gedrag en keuses deur leerstellings, rituele en die invloed van ’n geloofsgemeenskap. Godsdiens kan:
· jou leer om met waardes soos deernis, eerlikheid en dissipline te leef;
· jou aanmoedig om gesond te leef en selfbeheersing te beoefen;
· ondersteuning bied deur middel van ’n geloofsgemeenskap;
· sekere verwagtinge stel oor kleredrag, verhoudings of lewenswyse.

’n Jongmens kan deur hul geloof geïnspireer word om skadelike middels te vermy en ander met respek te behandel. Maar dit is ook moontlik om verward of veroordeeld te voel wanneer jy sekere leringe begin bevraagteken.



	[image: Thumbs up sign with solid fill]
	Positiewe invloed
	[image: Thumbs Down with solid fill]
	Negatiewe invloed

	Om deel te wees van 'n jeuggroep wat positiewe sosiale keuses aanmoedig.
	Druk om streng leefstylriglyne te volg wat nie met jou persoonlike waardes ooreenstem nie.



Bestuur van godsdienstige invloed
Godsdiens kan 'n betekenisvolle deel van jou identiteit wees, maar dit is belangrik om na te dink oor hoe dit jou leefstylkeuses ondersteun.
Bestuur godsdienstige invloed só:
· Praat met ŉ betroubare persoon in jou geloofsgemeenskap indien jy vrae of onsekerhede het.
· Dink na oor hoe jou geloofsoortuigings by jou gesondheid, doelwitte en waardes pas.
· Respekteer jou geloof, maar maak ook plek vir persoonlike groei en selfondersoek.

Les 4: Gepaste reaksies ten opsigte van invloede op persoonlike leefstylkeuses
[image: Rear view of student with question marks]In die afgelope twee lesse het jy geleer oor die verskillende invloede wat kan bepaal hoe jy oor jouself dink, hoe jy optree, en hoe jy voel. Maar wat doen jy indien sommige van daardie invloede nie jou gesondheid, doelwitte of waardes ondersteun nie?

In hierdie les gaan jy twee belangrike lewensvaardighede aanleer:
· Hoe om ingeligte besluite te neem, selfs wanneer jy onder druk geplaas word.
· Hoe om selfgeldend te wees en jou keuses met selfvertroue en respek te kommunikeer.

Ingeligte besluitnemingsvaardighede: positiewe en negatiewe invloede 
Jy hoef nie onmiddellik te reageer wanneer iemand jou probeer beïnvloed nie. Goeie besluite verg weldeurdagte denke, tyd en selfbewussyn. Die beste manier om te reageer, is om ’n ingeligte besluit te neem.Selfbewussyn is die vermoë om jou eie gedagtes, gevoelens en optrede te verstaan, en te besef hoe dit jou én ander mense raak.
Ingeligte besluitneming beteken om ’n keuse te maak gegrond op feite, weldeurdagte denke en ’n duidelike bewustheid van jou waardes.

Jy kan die L.E.W.E.R.-metode gebruik wanneer jy met ’n moeilike besluit gekonfronteer word.
	Letter
	Wat om te doen
	Voorbeeld

	Let op
	Herken dat daar ’n keuse gemaak moet word.
	"My vriende het my gevra om by ’n kletsgroep aan te sluit waar onvanpaste foto’s gedeel word."

	Evalueer
	Leer meer oor die situasie en die gevolge van elke keuse.
	“Wat kan gebeur as ek aansluit? Sal ek later goed voel oor hierdie besluit?”

	Wenke
	Vra raad of dink terug aan soortgelyke situasies.
	“Ek onthou hoe ’n vriend in die moeilikheid beland het toe hy by ’n soortgelyke groep aangesluit het. Miskien moet ek my ouer niggie vra wat sy daarvan dink.”

	Kies Een
	Kies die opsie wat die beste by jou waardes en doelwitte pas.
	“Ek gaan nee sê. Ek wil gerespekteer word, nie skaam of ongemaklik voel nie.”

	Reageer buigsaam
	Wees bereid om jou plan aan te pas wanneer dinge verander.
	“As hulle my spot of onder druk plaas omdat ek nee sê, sal ek met iemand praat wat ek vertrou.”



WENK: ’n Goeie besluit is nie altyd maklik om te maak nie, maar dit is die moeite werd indien dit jou welstand en toekoms beskerm.

Selfgeldingsvaardighede: selfversekerde en doelgerigte besluitneming
Sodra jy ’n besluit geneem het, is die volgende stap om dit met ander te deel, veral as hulle moontlik nie saamstem nie. Dit verg selfgeldende optrede...\

	[image: Checkbox Checked with solid fill]
	Selfgelding behels die volgende:
	[image: Checkbox Crossed with solid fill]
	Selfgelding behels NIE die volgende NIE:

	· Praat duidelik, kalm en met selfvertroue.
· Hou by jou keuse, selfs wanneer ander jou probeer ompraat.
· Respekteer ander, sonder om jou waardes prys te gee.
	· Aggressiwiteit = onbeskofte, harde of oneerbiedige optrede.
· Passiwiteit = om stil te bly, selfs wanneer iets vir jou verkeerd voel.



Byvoorbeeld: ’n Vriend(in) probeer jou oorreed om damprook uit te toets, maar jy wil nie.
· Aggressiewe reaksie: "Dis walglik! Ek wil nooit weer met jou praat nie!"
· Passiewe reaksie: "Ek weet nie... miskien net 'n klein trekkie."
· Selfgeldende reaksie: "Nee dankie, ek stel nie belang nie. Ek wil graag gesond bly."

Wenke vir selfgelding
Selfgelding verg oefening, maar hoe meer jy dit toepas, hoe makliker word dit om met selfvertroue en respek vir jouself op te staan. Hier is ’n paar wenke om jou te help om duidelik en kalm te kommunikeer, veral wanneer jy onder druk geplaas word:

	Gebruik "ek"-stellings
	
	Herhaal jou boodskap indien nodig

	
In plaas daarvan om ander te blameer of onseker te klink, sê hoe jy voel en spreek jou behoeftes duidelik uit.

Voorbeeld: 
"Ek voel nie gemaklik om na daardie partytjie toe te gaan nie."
	
	
As iemand aanhou om jou onder druk te plaas, herhaal jou antwoord kalm, sonder om van standpunt te verander.

Voorbeeld:
"Ek het al nee gesê. Respekteer asseblief my keuse."




	
	
	

	Handhaaf duidelike lyftaal
	
	Hou 'n kalm en duidelike toon

	
Jou liggaam sê baie! Staan of sit regop, maak oogkontak (indien kultureel toepaslik) en vermy om jou arms te kruis of weg te kyk.

	
	
Praat met 'n rustige, kalm stem – ferm, maar nie kwaai of emosioneel nie. As jou stem onseker of wankelrig klink, is dit minder waarskynlik dat ander jou woorde ernstig sal opneem.

	
	
	

	Weet wanneer om weg te stap
	
	Oefen voor die tyd

	
As ’n situasie ongemaklik raak, of iemand weier om jou besluit te aanvaar, is dit heeltemal aanvaarbaar om jouself uit die situasie te verwyder.

Voorbeeld:
“Ek gaan nie verder hieroor praat nie. Ek het my keuse gemaak.”
	
	
Dink aan situasies waar jy moontlik selfgeldend sal moet optree en oefen vooraf wat jy wil sê.

Jy kan in die spieël oefen, saam met 'n vriend of familielid rolspel of selfs jou antwoorde neerskryf.


	
©2026 Teenactiv                  	                                1                            	                     www.teenactiv.co.za
image1.png
GRAAD §

Selfontwikkeling in die Samelewing




image2.png




image3.svg
   


image4.png




image5.svg
   


image6.jpeg




image7.jpeg




image8.png




image9.jpeg




image10.jpeg




image11.jpeg




image12.png




image13.svg
   


image14.png




image15.svg
   


image16.jpeg
o

teen ctiv





  ©2026 Teenactiv                                                        1                                                      www.teenactiv.co.za       Inhoud s opsomming     Les 1: Doelwitstellingsvaardighede en persoonlike leefstylkeuses     Wat is leefstylkeuses?   Leefstylkeuses   is die  alledaagse besluite  wat jy neem oor  hoe jy jou lewe leef . Hierdie keuses beïnvloed jou  gesondheid, emosies, verhoudings en toekomstige doelwitte.     Toe jy jonger was, is baie besluite  namens   jou geneem. Jou ouers of versorgers het waarskynlik  besluit  wat  jy vir aandete  moes e et en selfs saam met wie jy  jou  tyd   moes   deur bring .  Daardie besluite het jou gehelp  om die wêreld te leer ken en het jou eerste ervarings  gevorm .     Noudat jy in graad 9 is, begin dinge verander. Jy kry al hoe meer seggenskap oor jou eie lewe , wat ook  beteken dat jy  groter verantwoordelikheid   moet begin neem . Dit beteken nie jy moet alles reg doen nie,  maar jy  moet  leer  hoe  om vir jouself te  dink en  verantwoordelikheid vir   jou   eie   keuses   te neem.     Voorbeelde van leefstylkeuses  

 Positiewe leefstylkeuses   Negatiewe leefstylkeuses  

Eet gesonde kos .  Slaan maaltye oor of eet gereeld gemorskos .  

Oefen gereeld (bv. stap, dans, sport) .  Doen min of geen fisieke aktiwiteit nie .  

Bestee   tyd saam met positiewe, ondersteunende  vriende .  Gee toe   aan  groepsdruk  en  beoefen  risiko - gedrag .    

Kry genoeg  rus en  slaap .  Bly te laat  wakker   deur besig te bly met   jou  foon .  

Studeer gereeld .  Stel take uit of doen nie huiswerk nie .  

  Ontwikkeling van doelwitstellingsvaardighede   'n  Doelwit is  ‘n mikpunt   wat jy  graag  wil bereik .  Doelwitte:      gee jou rigting ,      hou jou   gemotiveerd,       en moedig jou aan om  gesonde  leefstylkeuses te maak.     Doelwitstelling is meer as net drome oor die toekoms; dit is ’n  waardevolle vaardigheid wat jou help om  gefokus te bly   en  doelgerig op  te tree .  Die vermoë om doelwitte effektief te stel, groot of klein, kan  jou lewe  positief beïnvloed .    

